ଭୁବନେଶ୍ୱର, ଜାନୁଆରୀ ୨୭(ଲୋକାଲ ୱାୟାର): ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ ଅଧିନରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପକ୍ଷରୁ 'ରାଜ୍ୟସ୍ତରୀୟ ଗୀତିନାଟ୍ୟ' ଉତ୍ସବ ସ୍ଥାନୀୟ ରବୀନ୍ଦ୍ର ମଣ୍ଡପରେ ଅନୁଷ୍ଠିତ ହୋଇଯାଇଛି ।
ଗୀତିନାଟ୍ୟଦଳକୁ ଗୋଟିଏ ମଞ୍ଚରେ ପରିବେଷଣ କରିବାର ସୁଯୋଗ ପ୍ରଦାନ କରିବା ଫଳରେ ଗୀତିନାଟ୍ୟର, କଳାକାର ଏବଂ ଦର୍ଶକମାନଙ୍କ ମଧ୍ୟରେ ପରସ୍ପର ସାଂସ୍କୃତିକ ଐକ୍ୟ ଏବଂ ଜାତୀୟ ସଂହତିର ଚେତନା ସୃଷ୍ଟି କରିବା ସହିତ, ସାମାଜିକ ଗୁଣବତ୍ତାର ମାନ ବୃଦ୍ଧି କରିବା ।
ସମାଜରେ ଘଟୁଥିବା ବିଭିନ୍ନ ଘଟଣାବଳୀକୁ ଜନମାନସରେ ପହଞ୍ଚାଇବା ସହିତ ନାଚ ଗୀତ, ସୁଆଙ୍ଗ, ଲୀଳା ଓ ତାମସା ମାଧ୍ୟମରେ ବିଭିନ୍ନ ଚରିତ୍ରର ଅବତାରଣା କରାଯାଇ ଲୋକମାନଙ୍କୁ ସଚେତନାର ବାର୍ତ୍ତା ପ୍ରଦାନ କରାଯାଇଥିଲା ।
କାର୍ଯ୍ୟକ୍ରମରେ ଅତିଥିଭାବେ ସଂସ୍କୃତି ବିଭାଗ ମନ୍ତ୍ରୀ ଜ୍ୟୋତିପ୍ରକାଶ ପାଣିଗ୍ରାହୀ, ବିଭାଗୀୟ ନିଦେ୍ର୍ଦଶକ ରଞ୍ଜନ କୁମାର ଦାସ ଓ ଓଡ଼ିଶା ସଙ୍ଗୀତ ନାଟକ ଏକାଡେମୀ ସଚିବ ପ୍ରବୋଧ ରଥ ଯୋଗ ଦେଇଥିଲେ।
ଏହି ଅବସରରେ ଏକାଡେମୀ ପକ୍ଷରୁ ୧୯୯୩ ମସିହାରୁ ଏଯାବତ୍ ସମ୍ବର୍ଦ୍ଧିତ ହୋଇଥିବା ଶିଲ୍ପୀମାନଙ୍କୁ ନେଇ ହୋଇଥିବା ପୁସ୍ତକ 'ସମ୍ବର୍ଦ୍ଧିତ ଶିଳ୍ପୀ ପରିଚୟ' ଉନ୍ମୋଚିତ ହୋଇଥିଲା ।
